CELEX: 62014CA0127
Language: hr
Date: 2015-09-02 00:00:00
Title: Predmet C-127/14: Presuda Suda (drugo vijeće) od 2. rujna 2015. (zahtjev za prethodnu odluku koji je uputio Augstākā tiesa – Letonija) – Andrejs Surmačs protiv Finanšu un kapitāla tirgus komisija (Zahtjev za prethodnu odluku — Direktiva 94/19/EZ — Prilog I. točka 7. — Sustav osiguranja depozita — Isključenje određenih deponenata iz sustava osiguranja depozita — Isključenje, rukovodećeg osoblja’)

26.10.2015   
            
            
               HR
            
            
               Službeni list Europske unije
            
            
               C 354/7
            
         Presuda Suda (drugo vijeće) od 2. rujna 2015. (zahtjev za prethodnu odluku koji je uputio Augstākā tiesa – Letonija) – Andrejs Surmačs protiv Finanšu un kapitāla tirgus komisija
   (Predmet C-127/14) (1)
   
   ((Zahtjev za prethodnu odluku - Direktiva 94/19/EZ - Prilog I. točka 7. - Sustav osiguranja depozita - Isključenje određenih deponenata iz sustava osiguranja depozita - Isključenje, rukovodećeg osoblja’))
   (2015/C 354/08)
   Jezik postupka: letonski
   
      Sud koji je uputio zahtjev
   
   Augstākā tiesa
   
      Stranke glavnog postupka
   
   
      Tužitelj: Andrejs Surmačs
   
      Tuženik: Finanšu un kapitāla tirgus komisija
   
      Izreka
   
   
               1.
            
            
               Depoziti koji su isključeni na temelju točke 7. Priloga I. Direktivi 94/19/EZ Europskog parlamenta i Vijeća od 30. svibnja 1994. o sustavima osiguranja depozita, kako je izmijenjena Direktivom 2009/14/EZ Europskog parlamenta i Vijeća od 11. ožujka 2009., u toj su točki konačno navedeni, tako da države članice svojim nacionalnim pravom ne mogu predvidjeti druge kategorije deponenata koje, s obzirom na funkcije koje obavljaju, nisu obuhvaćene pojmovima navedenima u toj istoj točki kako bi se na njih primjenjivalo isključenje iz osiguranja depozita.
            
         
               2.
            
            
               Točku 7. Priloga I. Direktivi 94/19, kako je izmijenjena Direktivom 2009/14, treba tumačiti na način da države članice iz osiguranja predviđenog tom direktivom mogu, kao rukovodeće osoblje, isključiti osobe koje zbog funkcije koju obavljaju u kreditnoj instituciji, neovisno o nazivu te funkcije, raspolažu takvom razinom informacija i stručnosti koja im omogućuje ocjenjivanje stvarnog financijskog stanja i rizika povezanih s aktivnostima kreditne institucije.
            
         
      (1)  SL C 159, 26. 5. 2014.